කොළඹ සුගතදාස ක්‍රීඩාංගණයේදී නිමාවූ ආසියානු කනිෂ්ඨ මලල ක්‍රීඩා ශූරතාවලියේදී තහනම් උත්තේජන භාවිතා කරමින් තරග වැදුනු බවට හෙල්ල විසිකිරීමේ රිදී පදක්කම් දිනූ ඉරානයේ අමීර් හොසේන්ට චෝදනා එල්ලවී ඇත.මේ තරගාවලියේ රන්, රිදී හා ලෝකඩ පදක්කම් දිනූ ක්‍රීඩක ක්‍රීඩිකාවන් 120ක පමණ මුත්‍රා සාම්පල් ලබාගෙන ඉන්දියාවේ පිහිටි රසායනාගාරයකදී පරීක්ෂාවට ලක් කළ අතර එහිදී ඉරාන ක්‍රීඩකයාගේ මුත්‍රා ‘ඒ‘ සාම්පලයේ තහනම් උත්තේජන සංඝටක අඩංගු බවට ජාතික තහනම් උත්තේජන නිවාරණ ආයතනයට වෛද්‍ය වාර්තාවක් මගින් දන්වා එවා ඇත.ඒ අනුව තහනම් උත්තේජන භාවිතා කිරීමේ චෝදනාව පිළිබද ඉරාන මලල ක්‍රීඩා සංගමයට මේ වනවිටත් දැනුම් දී ඇතැයි වාර්තා වේ.